الفندق: منتجع شاطئ الدانة
 التقييم: “شرح موجز”. اول مره اسكن فيه واخذت فيلا ع البحر وكان المبنئ جدا جميل والاثاث نظيف وانيق ومسابح الاطفال رائعه وفيه شاطئ نسائي. المشكله في الموظفين اولا في الاستقبال واخلاقهم خاصه الموظف المغربي كانت اخلاقه جدا سيئهاول ما وصلت قلت له احتاج سياره تنقل لي اغراضي قال بعد نص ساعه قلت ليه نص ساعه؟؟ قال  مافيه الا سياره وحده للفلل كلها!!! طيب وسيارات القولف الكثيره الواقفه عند الباب مالفائده من وجودها ؟ يعني اوبر الي وصلني للمنتجع اخذ علي ٥٠ ريال انتظار بسبب برودهم وزحفهم في اجراءات الدخول. والمشكله يعامل ناس ثانين بنفس الاخلاق يعني تقدرون تقولون وظيفته استفزاز الساكنين كل شي تطلبه يقول انتظر ٥ د انتظر ٥ د نجي للموظفات البنات بطيئات يتمططون وموب ع مكاتبهم جلست ١٠ د انتظرها تجي تخلص لي اجرائاتي ! و موظفي خدمه العملاء مادري ليه موظفين ماعندهم علم باي سؤال نتصل و نسأله  وموظفي الزوار يجيك زائر يعقدونه ولا كانه بيدخل سجن قونتنامو يجلس عندهم نص ساعه عشان يدخل لا وبعد يبون رسوم ع الدخول ؟! وموظفين خدمة الغرف تدق عليهم يجون ينظفون الفلا جلسو ٣ ساعات عشان يجون مع العلم اني حاجزه بوقت مو موسم اغلب الفلل فاضيه. وبالنسبه للشروط الخاصه بالمنتجع مثل المحرم ! شرط تعقيدي ومن المفترض ابلاغ الساكنين به قبل الوصول + مافيه سياره قولف للتنقلات داخل المنتجع يعني موجوده ومصفوفه بس ما تخدمك واذا تبيها استاجرها ساعه ب ٢٠٠ ريال ؟! يعني الفلل اساسا غاليه وشايفين منتجعكم كبير فأقل شي تكون السيارات لخدمه الساكنين تنقلهم للمطعم والمسابح وهكذا . افضل موظف بصراحه ويستاهل التقدير وياليت الاداره تكافأه هو الي افادني بكل شي يعني افضل من موظفي الاستقبال الي بواجه المنتجع هو البواب الفلبيني عند البوابه الداخليه الي عند مطعم الصياد مبتسم و يجاوب برحابه صدر وفاهم بكل شي ماشالله عليه وخلوق جداااااا.واخيراً صحيح الفلل جميله بس يهمني الخدمات المقدمه وتعامل الموظفين وسرعه استجابتهم لرغبات الساكنين  لذلك بتكون اخر مره اسكن فيه  وشكراً.